Source: http://fi-lib.blogspot.com/2011/05/
Timestamp: 2018-05-24 19:46:07+00:00
Document Index: 12989388

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

fi-lib: toukokuuta 2011
Kantelu oikeuskanslerille Kiviniemestä, Kataisesta ja muista valtioneuvoston jäsenistä
Lähetin allaolevan kantelun oikeuskanslerille.
Hallitus ja eduskunta ovat rikkoneet perustuslakia Portugal-päätöksen käsittelyssä.
Jos oikeuskansleri itse aikoo noudattaa lakia, hänen on viran puolesta pakko ilmoittaa tästä kantelusta eduskunnan perustuslakivaliokunnalle syytteen nostamiseksi valtakunnanoikeudessa pääministeri Mari Kiviniemeä, valtiovarainministeri Jyrki Kataista ja muita Kiviniemen hallituksen eli nykyisen toimitusministeristön ministereitä vastaan.
Kantelijan nimi ja osoite
________Mikko Ellilä________________________
Minkä viranomaisen, virkamiehen tai henkilön menettelystä on kysymys
Toimitusministeristönä toimiva pääministeri Mari Kiviniemen hallitus,
erityisesti pääministeri Mari Kiviniemi ja valtiovarainministeri Jyrki Katainen,
mutta myös muut Kiviniemen hallituksen ministerit.
Mitä toimenpidettä, menettelyä tai päätöstä pidätte lain tai
velvollisuuksien vastaisena
Euroopan rahoitusvakausvälineelle (ERVV) myönnettävä valtiontakaus.
Selostakaa lyhyesti, milloin ja mitä tapahtui
Laki Euroopan rahoitusvakausvälineelle annettavista valtiontakauksista (668/2010)
antaa valtioneuvostolle vallan antaa omavelkaisia valtiontakauksia ERVV:lle.
Perustuslain 82 § mukaan valtiontakaus ja valtiontakuu voidaan antaa vain
eduskunnan suostumuksen nojalla. Valtioneuvostolla ei siis ole oikeutta antaa
valtiontakauksia ilman eduskunnan erillistä suostumusta. Laki 668/2010 on
hyväksytty eduskunnassa yksinkertaisessa säätämisjärjestyksessä eli
tavallisen lain säätämisjärjestyksessä. Koska tämä laki on ristiriidassa
perustuslain kanssa, se olisi pitänyt säätää perustuslain säätämisjärjestyksessä.
Koska sitä ei ole säädetty perustuslain säätämisjärjestyksessä, se ei ole astunut
voimaan Suomen valtiojärjestyksessä edellytetyllä tavalla.
Laki on perustuslakia alempana säädöksenä väistyvä. Laki 668/2010 ei ole voimassa,
koska se on ristiriidassa Perustuslain 82 § kanssa.
Toimitusministeristön valtiovarainministeri Jyrki Katainen ilmoitti ERVV:lle
EU-maiden valtiovarainministerien kokouksissa Brysselissä ma 16.5. - ti 17.5., että
Suomi antaa ERVV:lle takauksia Portugalin lainapakettia varten. Kataisella oli tälle
menettelylleen muun valtioneuvoston tuki. Koko valtioneuvosto siis oli päättänyt
antaa ERVV:lle valtiontakauksia ilman eduskunnan suostumusta.
Toimitusministeristön menettely perustui lakiin 668/2010, joka on perustuslain vastainen
ja siten mitätön. Toimitusministeristönä toimiva pääministeri Mari Kiviniemen hallitus,
eritoten pääministeri Mari Kiviniemi ja valtiovarainministeri Jyrki Katainen, mutta myös
muut Kiviniemen hallituksen ministerit, rikkoivat perustuslakia toimimalla perustuslain
vastaisen alemman säädöksen nojalla.
Millä tavoin menettely oli mielestänne virheellinen
Päätös ERVV:lle annettavista lainatakauksista tuotiin eduskuntaan valtioneuvoston
tiedonantona. Tämän jälkeen eduskunta äänesti toimitusministeristönä toimivan
Kiviniemen hallituksen luottamuksesta. Menettely oli perustuslain vastainen. Eduskunta
hyväksyi valtioneuvoston tiedonannon, jossa toimitusministeristö ilmoitti antaneensa
ERVV:lle lainatakauksia eli toimineensa perustuslain vastaisesti.
Valtioneuvostolla ei ollut laillista oikeutta antaa näitä lainatakauksia eikä eduskunnalla
ollut oikeutta hyväksyä valtioneuvoston laitonta menettelyä äänestämällä hallituksen
luottamuksesta valtioneuvoston tiedonannon jälkeen.
Perustuslakia voidaan muuttaa vain 2/3 enemmistöllä kahdessa eduskunnassa tai,
mikäli asia on 5/6 enemmistöllä julistettu kiireelliseksi, yhdessä eduskunnassa.
Koska tätä perustuslain vastaista valtioneuvoston päätöstä ERVV:lle annettavista
lainatakauksista ei ollut etukäteen hyväksytty em. määräenemmistöllä Suomen
valtiojärjestyksen mukaisessa perustuslain säätämisjärjestyksessä, toimitusministeristön
menettely oli perustuslain vastainen.
Näin ollen ERVV:lle annettavista lainatakuista tehty päätös on mitätön, koska se on
tehty Suomen valtiojärjestyksen vastaisella tavalla. Tämän laittoman päätöksen
toimeenpano antamalla ERVV:lle valtiontakuita on rikos. Jokainen viranomainen, joka
toteuttaa näitä toimitusministeristön tekemiä laittomia takuupäätöksiä, syyllistyy rikokseen.
Rikoslain 13 luvun 1 § mukaan se, joka tarkoituksenaan muuttaa Suomen valtiojärjestystä,
tekee valtiosääntöä rikkoen teon, josta aiheutuu sanotun tarkoituksen toteutumisen vaara,
on tuomittava valtiopetoksesta vankeuteen vähintään yhdeksi ja enintään kymmeneksi vuodeksi.
Valtiovarainministeri Jyrki Katainen, pääministeri Mari Kiviniemi ja kaikki muut
nykyisen toimitusministeristön ministerit syyllistyivät em. lainkohdan mukaan valtiopetokseen
antamalla valtiontakuita ERVV:n lainoille perustuslainvastaisen lain nojalla, koska tämä teko
oli ilman muuta valtiosääntöä rikkova ja sen tarkoituksena oli ilman muuta Suomen
valtiojärjestyksen muuttaminen siirtämällä eduskunnalle perustuslain mukaan kuuluvaa
valtaa valtioneuvostolle.
Koska nämä valtiopetoksen tekijät kuuluivat valtion poliittiseen johtoon, kyseessä oli
rikoslain 13 luvun 2 § mukaan törkeä valtiopetos. Lain mukaan törkeän valtiopetoksen
vähimmäisrangaistus on neljä vuotta vankeutta ja enimmäisrangaistus elinkautinen vankeustuomio.
Mitä toivotte oikeuskanslerin tekevän
Vaadin oikeuskansleria ilmoittamaan asiasta eduskunnan perustuslakivaliokunnalle
asian ottamiseksi käsiteltäväksi, jotta perustuslakivaliokunta päättäisi syytteen
nostamisesta valtakunnanoikeudessa pääministeri Mari Kiviniemeä,
valtiovarainministeri Jyrki Kataista ja muita Kiviniemen hallituksen ministereitä vastaan.
Turku 25.5.2011
Lähettänyt Mikko Ellilä klo 16:00 7 kommenttia: Linkit tähän tekstiin
Hallitus ja eduskunta rikkoivat perustuslakia Portugal-äänestyksessä
Valtiovarainministeri Jyrki Katainen, pääministeri Mari Kiviniemi ja kaikki muut valtioneuvoston jäsenet syyllistyivät valtiopetokseen antamalla valtiontakuita ERVV:n lainoille perustuslainvastaisen lain nojalla.
Koska nämä valtiopetoksen tekijät kuuluivat valtion poliittiseen johtoon, kyseessä oli rikoslain 13 luvun 2 § mukaan törkeä valtiopetos. Lain mukaan törkeän valtiopetoksen vähimmäisrangaistus on neljä vuotta vankeutta ja enimmäisrangaistus elinkautinen vankeustuomio.
Eduskunta hyväksyi Portugalin lainatakauksen
julkaistu tänään klo 12:06, päivitetty tänään klo 14:40
Eduskunta on hyväksynyt lopullisesti Portugalin lainatakauksen äänin 137-49. Tyhjää äänesti seitsemän ja poissa oli kuusi kansanedustajaa. Suomen osuus Portugalin apupaketista on noin miljardi euroa.
Portugalin lainatakauksien puolesta äänestivät kokoomus, SDP, RKP, Kristillisdemokraatit, vihreät ja valtaosin keskustan kansanedustajat. Keskustan kansanedustajista kolme, Lasse Hautala, Antti Pirttilahti ja Antti Rantakangas äänestivät tyhjää.
Vasemmistoliitto ja perussuomalaiset äänestivät lainatakausta vastaan, mutta neljä perussuomalaisten kansanedustajaa äänesti tyhjää. He olivat Kimmo Kivelä, Jari Lindström, Anne Louhelainen ja Kaj Turunen.
Paketin esitteli tiistaina eduskunnalle toimitusministeristön valtiovarainministeri Jyrki Katainen (kok.). Eduskuntapuolueista vasemmistoliitto ja perussuomalaiset asettuivat tukea vastaan.
Portugalin tukipaketti koostuu luotoista, joiden yhteissumma on noin 78 miljardia euroa. Paketin ovat koonneet Kansainvälinen valuuttarahasto IMF ja EU.
Suomen osuus lainatakauksista ja järjestelmään kuuluvasta ylitakauksesta on noin miljardi euroa.
Valtioneuvoston tiedonanto eduskunnalle Portugalille annettavaa lainoitusta varten Euroopan rahoitusvakausvälineen varainhankinnalle myönnettävästä valtiontakauksesta
Puhemiehenä toimi puhemies Ben Zyskowicz /kok. Puhemies ei osallistu äänestykseen.
Lähettänyt Mikko Ellilä klo 15:08 1 kommentti: Linkit tähän tekstiin
Tunnisteet: Jyrki Katainen, Kepu, Kokoomus, Mari Kiviniemi, Portugali, rikollisuus, vehkeily lainalaista yhteiskuntajärjestystä vastaan
Laki kriisimaiden takauksista on perustuslain vastainen
Antamalla Euroopan rahoitusvakausvälineelle takauksia perustuslainvastaisen eli mitättömän lain nojalla pääministeri Mari Kiviniemi, valtiovarainministeri Jyrki Katainen ja muut valtioneuvoston jäsenet syyllistyvät törkeään valtiopetokseen, josta minimirangaistus on neljä vuotta vankeutta.
Laki Euroopan rahoitusvakausvälineelle annettavista valtiontakauksista 14.7.2010/668
Valtioneuvosto voi antaa vastavakuuksia vaatimatta omavelkaisia valtiontakauksia Euroopan rahoitusvakausvälineen liikkeeseen laskemien joukkovelkakirjalainojen ja muiden velkasitoumusten, muiden Euroopan rahoitusvakausvälineen ottamien velkojen sekä niihin liittyvien koronvaihto-, valuutanvaihto- ja muiden sopimusten sekä niissä sovittujen ehtojen täyttämisen vakuudeksi. Takauksia saa olla voimassa enintään 7,92 miljardin euron määräisten velkojen ja niihin liittyvien sopimusten vakuutena.
Laki Euroopan rahoitusvakausvälineelle annettavista valtiontakauksista on siis perustuslain vastainen.
Laki on perustuslakia alempana säädöksenä väistyvä. Näin ollen valtioneuvoston antamat lainatakuut Euroopan rahoitusvakausvälineelle ovat laittomia ja siten mitättömiä.
Jokainen valtioneuvoston jäsen, joka tekee näitä laittomia takuupäätöksiä, syyllistyy rikokseen.
Jokainen suomalainen virkamies, joka toteuttaa näitä Suomen hallituksen tekemiä laittomia takuupäätöksiä, syyllistyy rikokseen.
Jos Suomen oikeuslaitoksen syyttäjät ja tuomarit noudattaisivat Suomen lakia, jokainen nykyisen valtioneuvoston jäsen joutuisi vankilaan valtiopetoksesta.
Nämä ihmiset saisivat vankeustuomion, jos Suomen oikeuslaitos olisi kiinnostunut noudattamaan Suomen lakia:
Kiviniemi, Mari Johanna
Katainen, Jyrki Tapani
Thors, Astrid Gunilla Margareta
Stubb, Cai-Göran Alexander
Brax, Tuija Kaarina
Ministeri oikeusministeriössä
Tölli, Tapani Olavi
Wallin, Stefan Erik
Vehviläinen, Anu Helena
Pekkarinen, Reijo Mauri Matias
Sinnemäki, Anni Milja Maaria
Rehula, Juha Tapani
Lehtomäki, Paula Ilona
Lähettänyt Mikko Ellilä klo 15:05 3 kommenttia: Linkit tähän tekstiin
Tunnisteet: Jyrki Katainen, Mari Kiviniemi, poliitikkojen sanoinkuvaamaton tyhmyys, rikollisuus, vehkeily lainalaista yhteiskuntajärjestystä vastaan
EU-kriisimaiden tuet ovat laittomia ja niiden kannattajat ovat rikollisia
Pääministeri Mari Kiviniemi ja valtiovarainministeri Jyrki Katainen ja muut valtioneuvoston jäsenet sekä eduskunnan suuren valiokunnan jäsenet syyllistyivät rikokseen Suomen perustuslakia ja EU:n perussopimusta vastaan antaessaan Suomen veronmaksajien rahoja Irlannille, Kreikalle ja Portugalille.
EU-kriisimaiden tuet ovat laittomia ja niiden kannattajat ovat rikollisia.
Maastrichtin sopimukseen sisällytettiin nykyisen Euroopan unionin toiminnasta tehdyn sopimuksen (SEUT) 125 artikla, joka kieltää unionia ja jäsenvaltioita omaksumasta toisten jäsenmaiden velkaongelmia.
Lisäksi velkamaiden markkinakorkoja on alennettu Euroopan keskuspankin (EKP) harjoittamilla toimenpiteillä. Nämä rikkovat SEUT 123 artiklaa, jonka oli tarkoitus estää EKP:a manipuloimasta velkamarkkinoita poliittisista syistä.
Vähemmälle huomiolle on jäänyt toinen hanke, nimittäin pikavauhdilla toteutettava muutos EU:n perussopimukseen, jotta pysyvä vakausmekanismi olisi sopusoinnussa EU-oikeuden kanssa. Hiljaisuus on ymmärrettävää, sillä sopimusmuutoksen ajautuminen kansanäänestyksiin olisi poliittinen itsemurha.
Perustuslaillinen muutos on esitetty luonteeltaan teknisenä, vaikka se on merkittävä askel kohti liittovaltiorakennetta. Tietoisuus muutostarpeesta kyseenalaistaa myös tämänhetkisten tukitoimenpiteiden laillisuuden.
Portugalin, Irlannin ja Kreikan tukipaketit rikkovat sekä Suomen perustuslakia että EU-lainsäädäntöä. Jos Suomen oikeuslaitoksen syyttäjät ja tuomarit noudattaisivat lakia, Kiviniemi, Katainen ja muut valtioneuvoston jäsenet sekä eduskunnan suuren valiokunnan jäsenet tuomittaisiin vankilaan.
Oskari Juurikkala:
Kiista ylivelkaantuneiden euromaiden tukemisesta on yltynyt armottomaksi huhtikuisten eduskuntavaalien varjossa. Oheinen aiheeseen liittyvä kirjoitukseni julkaistiin Helsingin Sanomien mielipidesivuilla maanantaina 21.3.2010 (sivu C6).
Keskustelu Euroopan rahoitusvakausvälineestä johti eduskunnassa kiistaan 9. maaliskuuta, kun pääministeri Kiviniemi syytti keskustelun aloittajia ”epäisänmaallisiksi”. Viikkoa myöhemmin valtiovarainministeri Katainen puolusti hallitusta toteamalla, että Suomi on jäänyt yksin jarruttamaan takausvastuiden nostamista (HS Kotimaa, 16.3.11).
Ylivelkaantuneiden jäsenmaiden pelastusoperaatio on esitetty yleisölle ainoana vaihtoehtona. Sitä se ei ole.
Euroopan talous- ja rahaliiton (EMU) neuvottelijat tiedostivat uhkan, joka on nyt realisoitunut: yksittäisen jäsenmaan velkakriisi voisi tuottaa ulkoishaittoja, jotka mahdollistaisivat säästäväisempien jäsenmaiden kiristämisen.
Siksi Maastrichtin sopimukseen sisällytettiin nykyisen Euroopan unionin toiminnasta tehdyn sopimuksen (SEUT) 125 artikla, joka kieltää unionia ja jäsenvaltioita omaksumasta toisten jäsenmaiden velkaongelmia. Tämän no bailout –klausuulin tehtävänä oli sitoa unionin ja jäsenmaiden kädet, jottei kenellekään syntyisi kiusausta ajautua kriisiin ja heittäytyä muiden syliin.
Perussopimusten laatijat eivät osanneet ennakoida poliittisten realiteettien voimaa. Suomen osallistuessa tukioperaatioihin myös EU:n kansikuvapoika on liittynyt sääntöjen rikkojien joukkoon.
Tukitoimien laillisuutta on puolusteltu mm. kahdella argumentilla. Ensimmäisen mukaan sääntöjä ei rikota, koska SEUT 122 artikla sallii tukitoimenpiteet euromaan kärsiessä luonnonkatastrofista tai muusta kriisistä, joka ei ole sen hallittavissa. Kyseistä pykälää ei kuitenkaan voida soveltaa velkakriisiin: kyse on valtion itse aiheuttamasta ongelmasta.
Toisen väitteen mukaan kyse ei ole pelastustoimista, koska lainoista saadaan käypää korkoa. Väite on vähintäänkin epätarkka. Lainoista ei saada aitoa markkinakorkoa, vaan huomattavasti sitä alempaa noin 5 % korkoa, joka ei kompensoi maksuvaikeuksien korkeaa todennäköisyyttä. Kyse on pelastusoperaatiosta: muuten asiasta ei olisi edes keskustelua.
Todelliset markkinakorot olisivat todennäköisesti kaksinumeroisia lukuja, kuten luottoriskijohdannaiset osoittavat. Tosin työn alla on EU-asetus, joka rajoittaisi jäsenmaiden velkaan kohdistuvien luottojohdannaisten kauppaa.
Suomi on tähän mennessä osallistunut Kreikan kahdenvälisiin lainoihin 1,48 miljardilla sekä taannut Euroopan rahoitusvakausvälineen (ERVV) lainoja 8 miljardilla. Jälkimmäinen osuus saattaa lähiaikoina kaksinkertaistua, jos Suomi taipuu kasvaviin vaatimuksiin. Velvollisuutta siihen ei ole.
Meneillään on muitakin tärkeitä neuvotteluja. Yksi niistä on pysyvän Euroopan vakausmekanismin (EVM) perustaminen. Se korvaisi ERVV:n, jolle on annettu valtuudet 2013 saakka.
Onko tukipaketit silti hyväksyttävä poliittisten realiteettien nimissä? Virallista linjaa on pönkitetty kauhuskenaarioilla velkakriisistä, joka laajenisi metsäpalon lailla. Ne eivät ole taloustiedettä, vaan vilkasta mielikuvitusta.
Vaihtoehtoisen näkemyksen mukaan ratkaisut on tehty ennen kaikkea eräiden maiden pankkisektorin tueksi. Voi kuitenkin kysyä, miksei pankkitukia rahoiteta kansallisesti. Suomalaiset pankit ovat olleet varovaisempia, eivätkä ole vaarassa.
Lisäksi Kreikka ei useimpien asiantuntijoiden mukaan pysty maksamaan uusia lainoja. Näin tapahtuessa Suomelle tulee iso lasku, ja ylivelkaisuus on vain lakaistu maton alle.
Lähettänyt Mikko Ellilä klo 17:53 Ei kommentteja: Linkit tähän tekstiin
Tunnisteet: Eurostoliitto, Jyrki Katainen, Kepu, Kokoomus, Mari Kiviniemi, Oskari Juurikkala, poliitikkojen sanoinkuvaamaton tyhmyys, rikollisuus, vehkeily lainalaista yhteiskuntajärjestystä vastaan
Lähettänyt Mikko Ellilä klo 18:34 Ei kommentteja: Linkit tähän tekstiin
Banksterit sensuroivat Soinin kirjoituksen pankeista
Wall Street Journal whitewashes their own column about EU bank bailouts
This is a column made by True Finns party chairman Timo Soini in Finland. It's also viable to the US. Just change EU to US.
Here's the original transcript with removed texts in bold. Can you see a pattern?
When in Europe's long night of 1939-45, war came to Finland with the winter blizzards, my mother was one of eight siblings being raised on a small farm in central Finland where my grandparents eked out a frugal living.
My two young uncles rushed to the front and were both wounded in action during Finland's chapter of Europe's most terrible bloodshed. I was raised to know that genocidal war must never again be visited on our continent and I came to understand the values and principles that originally motivated the establishment of what became the European Union.
Lähettänyt Mikko Ellilä klo 13:27 Ei kommentteja: Linkit tähän tekstiin
Tunnisteet: journalismin periaatteiden rikkominen, pankkikriisi, persut, Portugali, Timo Soini
Kuvitteellinen keskustelu, osapuolina Pekka Suomesta ja Jose Portugalista:
- Moi Pekka, viittitkö lainata vähän rahaa?
- Eikös sun pitänyt alkaa elämään vähän säästeliäämmin?
- Emmä sit halunnutkaan. Anna nyt vähä rahaa? Kyl mä maksan takas.
- Paljokos sä tarttet?
- 80 miljardia, mut ei sun tarvi maksaa kun osa.
- Saankos mä jotain lainan pantiksi? Sullahan on kuulema 14 miljardilla kultaa ja lisäksi oma lentoyhtiö. Mulla ei oo läheskään noin paljon kultaa ja lentoyhtiötänikin oon jo myynyt sijoittajille.
- No en mä niitä halua pantata.
- Mikset? Ethän sä niitä menetä jos maksat lainan takasin. Aitko sä ees maksaa takaisin?
- Juu juu maksan maksan, mut en mä halua pantata mitään. Tarvisin nyt rahaa kun pankitkin just nosti mun lainan korkoja.
- Niin, pankithan nosti niitä korkoja sen takia kun ne pelkäävät että et maksa takaisin. Korko nousee aina jos maksuepävarmuus lisääntyy.
- No haluatko sä että koko Euroopan kilpailukyky romahtaa? Niin voi käydä jos mä joudun velkasaneeraukseen.
- Euroopan keskimääräinen kilpailukyky ei varmaan parane sillä että siirretään Suomesta rahaa Portugaliin. Se vaan huonontaa Suomen kilpailukykyä ja parantaa Portugalin.
- Entäs jos mulle lainanneet pankit joutuu kriisiin?
- Varmaan olis reilua että pankkien osakkeenomistajat tuntis sen kriisin kukkarossaan. Nehän ne voitotkin ovat keräänneet korkeakorkoisista riskilainoista.
- Mut eiks tästä pitäny tulla semmonen pysyvä vakausrahastosysteemi, että aina jos joutuu vaikeuksiin niin autetaan? Vähän niinkun palovakuutus?
- No kyllähän me autetaan aina jos joutuu vaikeuksiin ilman omaa syytä. Mutta ei palovakuutuskaan korvaa jos sytyttää palon tahallaan. Että en mä kyllä sitä vakausrahastoa ihan kannata, jos sieltä tahallaan rahansa tuhlanneille jaetaan apua. Parempi ylipäätään tukea suoraan apuatarvitsevia ihmisiä sitten kun ne sitä apua tarvitsee, kuin etukäteen joitain yrityksiä tai organisaatioita.
- Mutta sun kaveri Alexander on kans sitä mieltä että mulle kantsii lainata. Samoin se yks talouskomissaario-Olli.
- Niin mutta ne kummatkin on olleet EU:n hommissa pitkän aikaa. Niille on tärkeetä että EU:lla on mahdollisimman paljon päätösvaltaa jo ihan omien uranäkymienkin takia.
- Sä oot kyllä yks vihamielinen kääpio! Ja omien kaverieskin mielestä sikamainen! Mutta kyllä sä maksat silti, sillä tätä ei ehdi enää perua!
Linkkien mahdollisen ekspiroitumisen varalta copypastaan tähän linkkien takana olevat artikkelit:
Portugali hylkäsi säästöpaketin
Keskiviikko 23.3.2011 klo 22.08 (päivitetty klo 22.32)
Portugalia on ajautumassa hallituskriisiin.
Parlamentti äänesti odotetusti nurin sosialistihallituksen esittämät säästötoimet. Portugali uhkaa nyt ajautua EU:n laina-avun varaan.
Pääministeri Jose Socrates oli aiemmin ilmoittanut eroavansa, jos säästösuunnitelma kaatuu.
Socratesin luotsaama vähemmistöhallitus esitti eläkkeiden leikkaamista ja julkisten menojen supistamista. Pääministeri varoitti, että pahoin velkaantunut Portugali joutuu Kreikan ja Irlannin tavoin pyytämään ulkomaista apua, jos säästöjä ei hyväksytä.
Ulkomaat 6.5.
Portugalilla muhkeat kultavarannot
Samaan aikaan, kun Euroopassa kasataan tukipakettia talousvaikeuksissa olevalle Portugalle, on käynyt ilmi, että maalla on jättimäiset kultavarannot. Asiasta ensimmäisenä alkuviikolla uutisoineen The Timesin mukaan Portugalin 382,5 tonnin kultavarojen arvo on 20,7 miljardia dollaria eli noin 14 miljardia euroa.
The Timesin mukaan myös Espanjan ja Kreikan keskuspankilla on mittavia kultavaroja, joihin ei ole koskettu talouskriisin aikana. Lehden mukaan kullanarvo on noin viidesosa EU:n kaavailemasta tukipaketista.
Useat ekonomistit ovat pohtineet pitäisikö Portugalin myydä kultaansa. Kullan maailmanmarkkinahinta on kalleimmillaan vuosiin.
Suomen Pankin markkina-analyytikko Eija Salavirta muistuttaa Helsingin Sanomien haastattelussa, että eurooppalaisilla keskuspankeilla on sopimus, jolla säädellään vuosittain myytävän kullan määrää.
Äkillinen kullan tarjonnan kasvu voisi myös painaa kullan hinnan laskuun.
Suomen Pankilla kultaa on noin 49 tonnin verran.
TAP Portugal, commonly known as TAP, is the national airline of Portugal. It has its head office in Building 25 on the grounds of Portela Airport in Lisbon,[1] and has been a member of the Star Alliance since 14 March 2005, the same day on which the company celebrated its 60th anniversary.
Its hub in Lisbon is a key European gateway at the crossroads of Africa, South America and North America. TAP's route network comprises 77 destinations in 34 countries worldwide. TAP operates almost 2,000 weekly flights with a fleet of 55 Airbus aircraft, and 16 further aircraft servicing regional subsidiary carrier Portugalia.
Finnair Oyj (ruots.: Finnair Abp[2]) on suomalainen lentoyhtiö, joka harjoittaa reitti- ja lomalentoliikennettä kotimaassa ja ulkomailla. Yhtiö perustettiin 1. marraskuuta 1923 nimellä Aero O/Y. Finnair on maailman viidenneksi vanhin edelleen toimivista lentoyhtiöistä.[3] Finnair on julkinen osakeyhtiö, jonka osakekannasta Suomen valtio omistaa enemmistön.[4] Yhtiö on näin ollen valtionyhtiö.
Portugalin korko huimissa lukemissa
Julkaistu: 5.4.2011 6:38
Portugalin valtionlainojen korko on noussut jo korkeammalle
kuin Irlannin korko silloin, kun maa haki rahoitusapua kansainväliseltä yhteisöltä.
Viiden vuoden korko nousi 9,91 prosenttiin maanantaina. Myös kymmenen vuoden lainojen korko nousi uuteen ennätykseen.
Moni asiantuntija on varma siitä, että Portugali tarvitsee EU:n rahoitusapua. EU kuitenkin uskoo Portugalin selviävän kesäkuulle, jolloin maassa järjestetään uudet parlamenttivaalit. Nykyisellä teknisesti eronneella hallituksella ei ole valtuuksia neuvotella apupaketista EU:n kanssa.
Yle: Portugalin ex-presidentti:
"Kääpiöt" haluavat hallita Suomea
Torstai 21.4.2011 klo 10.54 (päivitetty klo 11.13)
Portugalin entinen pääministeri ja presidentti haukkuu Suomen nykyjohdon, Yle kertoo.
Sosialistipuolueen arvostettu konkari Mario Soares kirjoittaa Ylen mukaan, että Suomi on nykyisin "äärikonservatiivinen".
Portugalin pääministerinä 70- ja 80-luvuilla sekä presidenttinä 1986-1996 toiminut Soares muistelee sen sijaan lämmöllä ystäväänsä, Suomen edesmennyttä pääministeriä Kalevi Sorsaa.
- Vertailen keskenään hänen jalomielisyyttään ja niitä kääpiöitä, jotka tänään haluavat hallita Suomea, heidän eettisiä arvojaan ja vihamielisyyttä Portugalia kohtaan - mikä valtava ero! Soares kirjoittaa Ylen mukaan.
Soares ei ole mielipiteineen yksin. Ylen mukaan Portugalissa monet ovat pettyneet siihen, että Suomessa suhtaudutaan nihkeästi kriisimaan lainojen takaamiseen. Suomen kielteinen päätös saattaisi romuttaa pelastusohjelman.
Kotimaa 16.4.2009
Perussuomalaisten Timo Soinin usein harrastama tapa verrata Euroopan unionia edesmenneeseen Neuvostoliittoon sai ulkoministeri Aleksander Stubbin (kok.) kiivastumaan torstaina eduskunnassa.
-- Älkää kuuna päivänä verratko Neuvostoliittoa Euroopan unioniin. Se on suoraan sanoen sikamaista, Stubb opasti Soinia.
Kansanedustajat pääsivät arvioimaan hallituksen EU-selontekoa, mihin on kirjattu Suomen tavoitteita EU:n kehittämiselle.
Keskustelussa oli jo selvästi EU-vaalikamppailun tuntua, eikä vähiten sen vuoksi, että muut eivät malttaneet olla kommentoimatta vaaliehdokkaaksi ryhtyneen Soinin vanhojakin puheita.
Pankin laskelma: ”Liian myöhäistä, perussuomalaiset”
Julkaistu: 5.5.2011 18:45
Perussuomalaisten on liian myöhäistä kaataa Portugali-pakettia, uutisoi Business Insider.
Lehti viittaa Barclays-pankin lausuntoon. Pankin mielestä perussuomalaiset eivät voi enää tehdä mitään Portugali-avun estämiseksi.
Barclays laskee, että kokoomus, keskusta, SDP, vihreät ja RKP ovat ilmaisseet todennäköisen tukensa Portugalin auttamiselle, joten valtiovarainministeri Jyrki Katainen (kok.) saanee taakseen riittävän eduskunnan tuen Portugalin apupaketin hyväksymiselle.
Perussuomalaisille kyseessä olisi Barclaysin mielestä kasvojen pelastamisen operaatio, sillä puolueen ei tarvitsisi tukea Portugali-pakettia mutta se voisi silti olla mukana hallitusneuvotteluissa.
Sekä poliitikkojen että professoreiden leireistä on kantautunut näkemyksiä, joiden mukaan Suomi tulisi epäselvästä nykytilanteesta huolimatta hyväksymään apupaketin.
SDP on kuitenkin edelleen suhtautunut asiaan varauksella ja odottaa tietoa siitä, voidaanko sijoittajavastuu jollain tavalla sisällyttää tukijärjestelyihin. SDP:n Erkki Tuomioja kuitenkin oli tänään taipumassa paketin kannalle. Asiasta kirjoittaa Uuden Suomen päätoimittaja Markku Huusko blogissaan.
Vihreät on sanonut kannattavansa Portugalin auttamista, mutta puolueen mielestä toimitusministeristöllä ei ole muuta vaihtoehtoa kuin kieltäytyä kannattamasta pakettia, jos hallitukseen mielivillä puolueilla ei ole asiasta yhteneväistä kantaa.
Myös oppositioon menevä keskusta on vaatinut, että kolmen suurimman on löydettävä yhteinen kanta, jos ne mielivät hallitukseen.
Perussuomalaisten puheenjohtaja Timo Soini luonnehti tänään Bloombergin tv-haastattelussa, että vaalien häviäjät ”pelaavat korttejaan”.
Lähettänyt Mikko Ellilä klo 14:35 2 kommenttia: Linkit tähän tekstiin
Tunnisteet: Eurostoliitto, poliitikkojen sanoinkuvaamaton tyhmyys, Portugali